03/06/2015 | Administración LocalMunicipal
Ferrol
Urbanismo. Inspección e Disciplina
Edicto notificación aos herdeiros de don Adolfo de la Cal González e a todos os posibles interesados no expediente OE 21/15 Carme 1

Notificación aos HERDEIROS DE DON EDUARDO RENE SAIM MITOV E A TODOS OS POSIBLES INTERESADOS NO EXPEDIENTE OE 21/15 CARME 1 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 27.05.2015 de incoación do expediente OE 21/15, xa que todos interesados son descoñecidos, se ignora o lugar e o medio, procédese á súa práctica mediante anuncio no Boletín Oficial da Provincia para coñecemento de todos interesados. “PRIMEIRO.- Ordenar aos propietarios do inmoble sito na rúa Carme núm.1, a dona María Jesús Sierto Sanmartín, don Manuel Nogueiro Rodríguez, don Antonio Sierto Sanmartín (baixo); aos herdeiros de don Adolfo de la Cal González (1º); e a dona María Isabel Domínguez Pita (2º e baixo cuberta), que executen as medidas cautelares de urxencia necesarias para garantir a seguridade das persoas e consistentes no seguinte: - De xeito inmediato: substituír o valado provisional colocado pola Policía Local por un valado propio que coincida coa proxección dos voos das galerías cara ao Cantón de Molíns polo risco de caídas cara á vía pública. - De xeito inmediato e execución no prazo máximo de 1 día: deberá retirar aqueles elementos susceptibles de caída cara a vía pública nas galerías cara ao Cantón de Molíns (cornixas podres, pranchas de cinc deterioradas e vidros carentes de enmasillado). SEGUNDO.- Apercibir aos interesados que de non cumprimentar as ordes descritas no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Iniciar o expediente de orde de execución aos propietarios do inmoble sito na rúa Carme núm.1, a dona María Jesús Sierto Sanmartín, don Manuel Nogueiro Rodríguez, don Antonio Sierto Sanmartín (baixo); aos herdeiros de don Adolfo de la Cal González (1º); e a dona María Isabel Domínguez Pita (2º e baixo cuberta), como os obrigados a executar as obras sinaladas no informe dos servizos técnicos municipais transcrito na parte sinalada como antecedentes deste decreto, outorgándolle un prazo DEZ DÍAS a contar a partir do seguinte á notificación da presente resolución para que o interesado alegue e presente os documentos e xustificacións que estime pertinentes en defensa dos seus dereitos. CUARTO.- Comunicarlles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. QUINTO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 21/15 sito na rúa Carme núm.1 (Ref. Catastral: 2349407NJ6125S).” O acordo de incoación é un acto administrativo de trámite, non decisorio, non é impugnable polo que non cabe contra el recurso ningún, sen prexuízo de impugnar no seu día a decisión que lle poña fin se é contraria aos seus dereitos. Contra o punto dispositivo primeiro, resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez